Lav et referat af nedenstående tekst:

Tekst:
En blot 15-årig pige fra Vadum risikerer en alvorlig plet på straffeattesten, efter hun gik amok på det sociale medie Snapchat. Onsdag står hun i Retten i Aalborg, tiltalt for tilbage i maj at have sendt truende talebeskeder via Snapchat til en person, som hun, bedømt på beskedernes ordlyd, havde voldsomme uoverensstemmelser med. ”Du er en fucking lille led svans, der bare skal dø i et sort hul”. ”Nu holder du din fucking kæft. Ellers slår jeg dig kraftedeme ihjel, og jeg mener det”, sagde den 15-årige pige blandt andet i beskederne ifølge anklageskriftet. Opfordrede selv til anmeldelse Paradoksalt nok opfordrede hun også offeret til at anmelde truslerne til politiet: Ifølge anklageskriftet skal hun nemlig have sagt: ”Ja, det er en trussel. Meld mig til politiet. Kom... meld mig. Men hvem af os to overlever min ven. Det gør du i hvert fald ikke”. Sagen blev meldt til politiet, og onsdag skal Retten i Aalborg så tage stilling til, om hun er skyldig, og hvad straffen i givet fald skal være. Anklagemyndigheden lægger op til, at pigen skal idømmes en ubetinget fængselsstraf for truslerne eller en betinget straf kombineret med en tillægsstraf efter reglerne om bekæmpelse om Ungdomskriminalitet. Det er regler, som blandt andet betyder, at unge kan blive pålagt at indgå i såkaldte forbedringsforløb, hvor formålet er at hjælpe den unge til at undgå gentagelser.

Referat:
15-årig pige fra Vadum står onsdag tiltalt ved Retten i Aalborg for på Snapchat at sende truende talebeskeder til en person, hun tilsyneladende havde en voldsom konflikt med.